bolest hlavy a chrptice
dobry chcela bi ne odvas neaku radu proty bolesty hlavy a chrpta
Dobrý deň,
ďakujeme za prejavenú dôveru.
Na dočasné tlmenie bolesti odporúčam liek
Flector EP 25mg
. Tento liek zmierňuje bolesť, a súčasne tlmí zápal a opuch. Odporúčané dávkovanie je 1 (25 mg) mäkká kapsula s odstupom 4 - 6 hodín podľa potreby. V priebehu 24 hodín sa nesmie užiť viac ako 3 mäkké kapsuly. Mäkké kapsuly sa majú prehltnúť celé a zapiť vodou.
Na uvoľnenie svalstva súvisiaceho s bolesťou chrbtice Vám odporúčam liek
Guajacuran
. Obsahuje liečivo guajfenezín, ktorý okrem iného uvoľňuje kostrové svalstvo. Odporúčané dávkovanie je 1 tableta 3 až 5-krát denne. Je možné ho súčasne užívať počas liečby liekom Flector EP. Ak ťažkosti neustupujú počas 3 dní alebo príde k zhoršeniu stavu, je potrebné obrátiť sa na lekára.
Pre lepšiu účinnosť a rýchlejšiu úľavu je vhodné doplniť príjem magnézia. Magnézium (horčík) prispieva k správnej funkcii svalov a nervového systému.
Pokiaľ bolesť hlavy a chrbtice prebiehajú súčasne, môžu signalizovať aj važny zdravotný problém. V takom prípade je potrebné lekárske vyšetrenie pre zistenie príčiny bolesti.
Prajem skorú úľavu od ťažkostí.
S pozdravom
PharmDr. Veronika Kiabová